Diari Oficial de la Generalitat Valenciana


Sumari del DOGV 5152, del 12-12-2005 (2005/13965)

Bases de la convocatòria de l'oposició lliure per a cobrir amb personal funcionari de carrera tres places d'agent de la policia local.
--------------------------------------------------------------------------------------------------------------------------------------

### Dades del document

Número de DOGV
:   5152

Data del DOGV
:   12-12-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/13585


Data del document
:   05-09-2005

Organisme emissor
:   Ajuntament de Rocafort

Tipus de document
:   Convocatòria

Correcció d'errades

 Descriptors 

:   * Rocafort
    * concurs administratiu
    * administració local
    * policia

Bases de la convocatòria de l'oposició lliure per a cobrir amb personal funcionari de carrera tres places d'agent de la policia local. [2005/M13235]
  
En compliment de l'acord adoptat per la Junta de Govern Local, de data 6 de setembre de 2005, es publica la convocatòria de l'oposició lliure per a cobrir amb personal funcionari de carrera tres places d'agent de la policia local, amb subjecció a les bases següents:
  
Objecte de la convocatòria
  
És objecte de la present convocatòria la provisió en propietat mitjançant oposició lliure de tres places de la policia local d'este municipi, categoria agent, enquadrades en l'escala d'administració especial, subescala servicis especials, classe policia local i els seus auxiliars, enquadrades en l'escala bàsica, corresponents al grup C de titulació, de les quals dos seran proveïdes mitjançant oposició lliure i l'altra mitjançant concurs de mèrits per torn de mobilitat.
  
Si la plaça oferida per torn de mobilitat no fóra coberta per este procediment de selecció, s'incrementaran les que hagen de ser proveïdes per oposició lliure.
  
Normes generals
  
1. Places màximes a proveir
  
El tribunal no podrà declarar que ha superat el procés selectiu un nombre d'aspirants superior al de places convocades.
  
2. Requisits dels aspirants
  
Per a ser admés al present procés selectiu per a l'accés a la funció pública local seran necessaris els següents requisits, referits al dia en què es finalitze el termini de presentació d'instàncies:
  
- Per als aspirants a les places reservades al torn lliure:
  
a) Tindre la nacionalitat espanyola.
  
b) Estar en possessió del títol de Batxiller superior o equivalent, o complides les condicions per a obtindre'l en la data en què finalitze el termini de presentació d'instàncies; l'equivalència haurà de ser reconeguda com a tal per l'administració competent en cada cas concret i degudament acreditada en este sentit pels aspirants.
  
c) No patir cap malaltia ni defecte físic que impedisca l'exercici de les corresponents funcions d'acord amb el quadro d'exclusions mèdiques establides en l'annex II i tindre una estatura mínima d'1,65 metres per als hòmens i d'1,60 per a les dones.
  
d) Tindre complits 18 anys sense excedir l'edat de 30. Només als efectes de l'edat màxima es compensarà el límit amb els servicis prestats a l'administració local, escala administració especial, subescala servicis especials, classe policia local i els seus auxiliars.
  
e) No haver sigut separat mitjançant expedient disciplinari del servici de l'estat, de les comunitats autònomes, de les entitats locals o de qualsevol altra institució juridicopública, ni trobar-se inhabilitat per a l'exercici de les funcions públiques.
  
f) Estar en possessió dels permisos de conducció de vehicles A-2 i BTP, o, si escau, A, del Reial Decret 772/1997, de 30 de maig, pel qual s'aprova el Reglament General de Conductors, que permeta la conducció de motocicletes amb unes característiques de potència que no sobrepassen els 25 kw, o una relació de potència/pes no superior a 0,16 kw/k, i B, que habilite per a la conducció dels vehicles a què es referix l'article 7. 3 de l'anterior Reial Decret 772/1997.
  
- Per als aspirants a les places reservades al torn de mobilitat:
  
a) Ser funcionari de carrera, de la categoria d'agent, integrat en la subescala de servicis especials, classe policia local i els seus auxiliars, de qualsevol dels municipis de la Comunitat Valenciana.
  
b) Haver romàs almenys dos anys com a funcionari de carrera en el lloc de treball des del qual es concursa.
  
c) No faltar menys de cinc anys per a passar a la situació de segona activitat.
  
d) No patir cap malaltia ni defecte físic que impedisca l'exercici de les corresponents funcions d'acord amb el quadro d'exclusions mèdiques establides en l'annex II i tindre una estatura mínima d'1,65 metres per als hòmens i d'1,60 per a les dones.
  
e) No trobar-se suspés en ferm ni inhabilitat per a l'exercici de les funcions públiques. De produir-se la suspensió o la inhabilitació amb posterioritat a la resolució del concurs de mobilitat per un procediment iniciat amb anterioritat a la data de convocatòria del concurs, s'entendran anul·lades totes les actuacions respecte de tal aspirant.
  
f) Estar en possessió dels permisos que habiliten per a la conducció de vehicles automòbils i motocicletes destinats al servici d'urgència o emergències.
  
3. Forma i termini de presentació d'instàncies
  
Les instàncies per a sol·licitar prendre part en la present convocatòria es dirigiran a l'alcalde president de l'Ajuntament de Rocafort; es podrà utilitzar la instància model que facilitarà l'oficina d'informació municipal, sítia al carrer del Pou, s/n, planta baixa, que es presentarà en el Registre General d'Entrada d'este o en la forma que determina l'article 38. 4 de la Llei 30/1992, de Règim Jurídic de les Administracions Públiques i del Procediment Administratiu Comú, durant un termini de 20 dies hàbils, a partir de l'endemà de la publicació de l'extracte d'esta convocatòria en el Boletín Oficial del Estado.
  
A la instància s'adjuntarà:
  
a) Resguard de l'ingrés bancari en el banc Banesto-Rocafort en el compte número 4808-1673-04-7716694994, efectuat directament o per transferència de l'import de drets d'examen, que es fixen en 20 euros. Podrà adjuntar-se, si escau, resguard del gir postal o telegràfic del seu pagament. En tal resguard haurà de fer-se constar la convocatòria a què correspon l'ingrés.
  
b) Els aspirants a les places de mobilitat, al seu torn, presentaran, junt amb la instància, la documentació acreditativa dels mèrits a valorar en la fase concurs, devent estos documents ser originals o fotocòpies degudament compulsades.
  
Els citats drets d'examen només seran tornats als qui no siguen admesos al procediment selectiu per falta d'algun dels requisits exigits per a prendre-hi part.
  
4. Admissió dels aspirants
  
Per a ser admés a les proves selectives bastarà que els aspirants manifesten en les seues instàncies reunir totes i cada una de les condicions exigides referides a la data d'expiració del termini de presentació d'instàncies i d'haver pagat els drets d'examen.
  
Expirat aquell, per resolució es declararà aprovada la llista d'admesos i exclosos, la qual s'adoptarà atenent el que han declarat els aspirants i sense perjudici del que s'ha determinat en la base 9. La dita resolució, que es publicarà en el Butlletí Oficial de la Província de València (BOP), indicarà el termini de 10 dies perquè els aspirants exclosos esmenen els defectes. Així mateix, en tal termini els interessats podran presentar qualsevol reclamació pertinent. Els errors de fet podran esmenar-se en qualsevol moment, d'ofici o a petició de l'interessat.
  
Si no es produïx cap reclamació, suggeriment o petició d'esmena, la resolució provisional esdevindrà definitiva automàticament. En qualsevol altre cas, resoltes les reclamacions i esmenes, l'autoritat convocant elevarà a definitives les llistes d'admesos i exclosos mitjançant una resolució que es publicarà en el tauler d'anuncis de l'Ajuntament.
  
En la resolució per la qual s'aproven les llistes definitives d'admesos i exclosos es determinaran el lloc, data i hora de la celebració del primer exercici de l'oposició.
  
5. Tribunal
  
El tribunal convocat a la selecció estarà integrat pels següents membres, tots ells amb veu i vot:
  
President: l'alcalde president de l'Ajuntament, o regidor en qui delegue.
  
Secretari: el de la corporació, o funcionari en qui delegue, que actuarà a més com a vocal.
  
Vocals:
  
- Un representant designat per la direcció general de la Generalitat Valenciana competent en matèria de policia local.
  
- Un representant designat per la direcció general de la Generalitat Valenciana competent en matèria d'administració local.
  
- Regidor delegat de Seguretat Ciutadana, o persona en qui delegue.
  
- El cap del cos de la policia local de la corporació convocant o, si no n'hi ha, un funcionari de la corporació d'igual o superior categoria, preferentment pertanyent al cos de la policia local.
  
- Un funcionari d'igual o superior titulació a l'exigida: interventor municipal.
  
- Un representant dels treballadors designats per la Junta de Personal de l'ajuntament corresponent o, de no existir, pels delegats de Personal.
  
En cas d'absència del president titular o suplent, la presidència correspondrà al vocal regidor.
  
El nomenament com a membre d'este tribunal es farà públic, en el marc d'estes bases, per resolució d'Alcaldia, o acord de la Junta de Govern Local si ho tinguera delegat.
  
A efectes del que disposa l'annex IV del Reial Decret 236/1988, de 4 de març, el tribunal que actua en esta prova selectiva tindrà la categoria tercera de les indicades en aquell, tant respecte de les assistències dels membres del tribunal com dels seus assessors i col·laboradors.
  
Els membres del tribunal podran ser recusats pels aspirants de conformitat amb el que disposen els articles 28 i 29 de la Llei 30/1992.
  
El tribunal podrà ser assistit pels titulats especialistes per a la formulació i qualificació de les proves d'aptitud medicointel·lectual, físiques i idioma valencià, que es limitaran a l'exercici de les seues respectives especialitats i col·laboraran amb els tribunals amb base exclusivament en estes.
  
6. Calendari
  
La data, hora i lloc del començament de les proves s'anunciarà en la resolució per la qual s'aprove la llista d'admesos i exclosos, a què es referix la norma quarta anterior.
  
Una vegada començades les proves selectives no serà obligatòria la publicació dels següents anuncis de celebració de la resta d'exercicis en el BOP. Estos anuncis hauran de fer-se públics pel tribunal al tauler d'anuncis de la corporació amb 12 hores d'antelació del començament d'estes si es tracta del mateix exercici, o de 24 si es tracta d'un nou exercici (en tot cas, des de la conclusió d'un exercici fins al començament del següent no podran transcórrer menys de 48 hores ni més de 45 dies).
  
7. Orde d'intervenció dels aspirants. Identificació
  
Els aspirants seran convocats per a cada exercici en crida única, i quedaran decaiguts en el seu dret quan es personen en els llocs de celebració de l'exercici quan s'hagen iniciat les proves o per inassistència a estes, encara que es dega a causes justificades. Si es tracta de proves orals o altres de caràcter individual i successiu, el tribunal podrà apreciar les causes al·legades i admetre l'aspirant, sempre que estes no hagen finalitzat i la dita admissió no menyscabe el principi d'igualtat amb la resta del personal.
  
L'orde d'intervenció dels aspirants en aquells exercicis que es puguen realitzar conjuntament es determinarà mitjançant sorteig públic.
  
El tribunal podrà requerir en qualsevol moment als aspirants que acrediten la seua identitat, i amb este fi hauran d'anar proveïts del document nacional d'identitat.
  
8. Relació d'aprovats i creació de borsa de treball
  
Finalitzades les proves selectives, el tribunal farà pública la relació d'aspirants aprovats, si n'hi ha, per orde de puntuació aconseguida, i elevarà la dita relació a l'òrgan competent, remetent així mateix l'acta de l'última sessió, sense que puguen declarar que ha superat el present procediment selectiu un nombre d'aspirants superior al de places convocades.
  
Amb la presentació prèvia de la documentació exigida, els aspirants proposats hauran d'incorporar-se a l'Institut Valencià de Seguretat Pública per a realitzar el primer curs de capacitació teoricopràctic que se celebre, integrat per dos fases, una de formació i selecció en l'IVASP, i una altra, una vegada superada l'anterior, de pràctiques en el mateix Ajuntament, amb una duració de dos mesos.
  
Prèviament, amb efectes durant la duració de tal curs, seran nomenats funcionaris en pràctiques, sent-los d'aplicació el que disposen els articles 2 i concordants del Reial Decret 456/1986, de 10 de febrer.
  
Superat el curs, l'institut comunicarà a l'òrgan competent la relació dels aspirants que hagen superat el curs, amb indicació de les qualificacions obtingudes. Els aspirants que no superen el curs teoricopràctic podran incorporar-se al curs immediatament posterior. No obstant això, cessaran com a funcionaris en pràctiques i podran ser nomenats novament quan s'incorporen al següent curs. De no superar este segon curs quedaran definitivament decaiguts del seu dret de reserva de plaça.
  
Com a resultat de la selecció, els aspirants que no obtinguen plaça passaran a formar part, segons orde de puntuació obtinguda, de la borsa de treball per a ocupar interinament places de policia local amb ocasió de vacants, vacances, baixes per malaltia o altres contingències anàlogues.
  
9. Presentació de documents
  
Els aspirants proposats pel tribunal hauran d'aportar davant de la corporació, en el termini de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en la norma segona de la present convocatòria:
  
a) Certificat de naixement expedit pel Registre Civil corresponent o fotocòpia del document nacional d'identitat degudament compulsada.
  
b) Original o fotocòpia compulsada del títol acadèmic exigible segons la corresponent convocatòria.
  
c) Declaració de no haver sigut separat per mitjà d'expedient disciplinari de qualsevol administració o ocupació pública, així com de no trobar-se inhabilitat penalment per a l'exercici de funcions públiques.
  
d) Fotocòpia compulsada dels permisos de conducció.
  
Els aspirants que tinguen la condició de funcionaris de carrera quedaran exempts de justificar documentalment les condicions generals a què es referix la base 2 que ja hagen sigut aprovades per a obtindre el seu anterior nomenament. En tot cas, hauran de presentar original o fotocòpia compulsada del seu nomenament com a funcionari de carrera i el títol acadèmic exigit.
  
Els qui, en el termini indicat, i excepte cas de força major, no presenten la documentació, o d'esta es deduïra que manquen d'algun dels requisits exigits, no podran ser nomenats funcionaris, i donarà lloc a la invalidesa de l'actuació de l'interessat i la nul·litat subsegüent dels actes del tribunal respecte a este, sense perjudici de la responsabilitat en què puguen haver incorregut per falsedat en la instància.
  
En el cas que l'aspirant fóra exclòs per la no-presentació o falsedat en la documentació, el tribunal podrà proposar addicionalment la inclusió, en el mateix nombre d'exclosos, d'aquells que havent superat les proves estiguen fora pel límit establit en la norma primera.
  
10. Nomenament
  
Complits els requisits precedents i, si escau, superat el corresponent curs de capacitació, s'efectuarà el nomenament dels aspirants proposats com a funcionaris de carrera, havent de prendre possessió del càrrec en el termini de 30 dies, a comptar des de l'endemà de la notificació del nomenament.
  
11. Incidències
  
El tribunal queda autoritzat per a resoldre els dubtes que es presenten i prendre els acords necessaris per al bon ordre del procés selectiu en tot el no establit en les presents bases.
  
12. Normativa i recursos
  
12. 1. La convocatòria es regirà en el no establit en estes bases per la normativa bàsica estatal sobre la funció pública continguda en la Llei 30/84, de 2 d'agost, modificada per la Llei 22/1993, de 29 de desembre; en el text refós aprovat per Reial Decret Legislatiu 781/86, de 18 d'abril; Reial Decret 896/1991, de 7 de juny; així com per la normativa autonòmica valenciana sobre la funció pública; Decret 33/1999, de 29 de març; Llei 6/1999, de Coordinació de la Policia Local; Decret 88/2001, de 24 d'abril, i la resta de normes reglamentàries.
  
12. 2. Contra les presents bases, l'acord d'aprovació de les quals és definitiu en la via administrativa, els interessats legitimats podran interposar un dels recursos següents:
  
a) Amb caràcter potestatiu, recurs de reposició davant del mateix òrgan que va dictar l'acte recorregut en el termini d'un mes, a comptar des de l'endemà de la publicació de l'extracte d'estos en el BOP. Si transcorreguera un mes des de l'endemà de la interposició del recurs de reposició sense que este haja sigut resolt, podrà entendre's que ha sigut desestimat i interposar recurs contenciós administratiu, a la seua elecció, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.
  
b) Recurs contenciós administratiu, a la seua elecció, davant de la Sala Contenciosa administrativa del Tribunal Superior de Justícia de la Comunitat Valenciana en el termini de dos mesos, comptats a partir de l'endemà de la publicació de l'extracte en el Boletín Oficial del Estado.
  
12. 3. Contra els actes administratius definitius que es deriven de les bases els interessats podran interposar els oportuns recursos en els casos i en la forma establits en la Llei 4/1999, de modificació de la Llei 30/1992, de Règim Jurídic de les Administracions Públiques i del Procediment Administratiu Comú, i en la Llei 9/1998, de 13 de juny, Reguladora de la Jurisdicció Contenciosa Administrativa (BOE número 167, de 14 de juny de 1998).
  
12. 4. Si tinguera entrada alguna al·legació, suggeriment, reclamació o petició de revisió per escrit sobre la puntuació atorgada pel tribunal o una altra circumstància relativa al desenvolupament de les proves durant els cinc dies següents a la publicació de les puntuacions de cada prova o exercici, serà el tribunal el que decidisca sobre estes en la següent sessió, i ho indicarà en la corresponent acta, tot això sense perjudici del que establix esta base 12 respecte a la interposició de recursos, que es regirà per les normes generals sobre procediment i règim jurídic de les administracions públiques.
  
13. Publicació
  
Les presents bases es publicaran en el Butlletí Oficial de la Província de València i l'anunci de la convocatòria, en extracte, en el Diari Oficial de la Generalitat Valenciana i Boletín Oficial del Estado.
  
Normes específiques
  
A) Procés selectiu i sistema de qualificació per a les places d'agents per oposició lliure.
  
1. Primer exercici. De caràcter obligatori i eliminatori.
  
Mesurament d'estatura. Estatura mínima: hòmens: 165 cm. Dones: 160 cm.
  
2. Segon exercici. De caràcter obligatori i eliminatori.
  
Prova psicotècnica. Es realitzaran un o diversos tests dirigits a valorar les actituds i aptituds de l'aspirant per a l'exercici del lloc de treball de policia local. Si es considerara necessari es procedirà a la realització d'una entrevista personal a tots o algun dels aspirants.
  
La qualificació dels exercicis psicotècnics serà d'apte o no apte, havent de superar com a mínim l'aspirant en el cas dels factors aptitudinals 4 dels 6 factors a mesurar, havent de superar en tots els casos el factor d'agilitat mental.
  
La superació de les dites proves als municipis de la Comunitat Valenciana tindrà una validesa d'un any des de la seua realització i eximirà durant este període l'aspirant de realitzar-les. S'haurà d'adjuntar a la instància el certificat corresponent a este punt.
  
3. Tercer exercici. De caràcter obligatori i eliminatori.
  
Proves d'aptitud física. Consistirà a superar les proves d'aptitud física el contingut i les marques mínimes de les quals seran les següents:
  
1. Escalada de corda amb presa de peus: hòmens, 4 metres; dones, 3 metres.
  
2. Salt de longitud amb peus junts sense carrera: hòmens, 2 metres; dones, 1,80 metres.
  
3. Salt d'altura: hòmens, 1,10 metres; dones, 1 metre.
  
4. Carrera de velocitat de 60 metres: hòmens, 10 segons; dones, 12 segons.
  
5. Salt de longitud amb carrera: hòmens, 4 metres; dones, 3,80 metres.
  
6. Carrera de resistència de 1.000 metres: hòmens, 4 minuts; dones, 4 minuts 10 segons.
  
La qualificació d'este exercici serà d'apte o no apte, havent de superar com a mínim quatre de les proves per a ser qualificat com a apte.
  
4. Quart exercici. De caràcter obligatori i eliminatori.
  
Història local. Consistirà a desenvolupar per escrit un dels temes que componen el grup V, en un temps màxim d'una hora i 45 minuts. Es valoraran la claredat d'idees, la facilitat d'expressió verbal i el coneixement sobre els temes exposats. L'exposició escrita del tema podrà substituir-se per la realització d'un qüestionari de 50 preguntes amb respostes alternatives, relacionat amb els temes que componen el grup cinqué del temari, en un temps màxim d'una hora i 30 minuts.
  
La qualificació d'este exercici serà de 0 a 10 punts i per a superar-la serà necessari un mínim de 5 punts.
  
5. Cinqué exercici. De caràcter obligatori i eliminatori.
  
Qüestionari. Consistirà a contestar correctament per escrit un qüestionari d'un mínim de 50 i un màxim de 75 preguntes, amb quatre respostes alternatives, una d'elles certa, en un temps màxim d'una hora i 30 minuts, sobre els temes indicats en els grups I a IV, ambdós inclusivament, del temari que s'indica en l'annex III d'estes bases.
  
La qualificació d'este exercici serà de 0 a 10 punts, havent d'obtindre's una qualificació de 5 punts per a superar-lo.
  
6. Sisé exercici. De caràcter obligatori i eliminatori.
  
Desenvolupament del temari. Consistent a desenvolupar per escrit, durant un temps màxim d'una hora i 30 minuts, dos temes triats per l'aspirant de quatre extrets per sorteig, un de cada un dels grups primer a quart, ambdós inclusivament, que componen el temari de l'annex III d'estes bases. Tals temes seran llegits en sessió pública davant del tribunal, que podrà formular les preguntes o aclariments que sobre estos jutge oportuns. Es valoraran la claredat d'idees, la facilitat d'expressió verbal i el coneixement sobre els temes exposats.
  
La qualificació d'este exercici serà de 0 a 10 punts, i per a superar-lo s'haurà d'obtindre un mínim de 5 punts.
  
7. Seté exercici. De caràcter obligatori i eliminatori.
  
Guia de carrers. Prova.
  
Consistirà en la realització d'una prova pràctica relacionada amb les funcions i competències policials, en què assenyalant un punt de partida dins de la jurisdicció territorial de l'Ajuntament de Rocafort, es determinarà un altre punt de destí o arribada, i l'aspirant haurà d'anomenar tots i cadascun dels carrers o vies a recórrer en l'itinerari més aconsellable a seguir. El tribunal podrà modificar el contingut d'esta prova, per motius de funcionalitat i rapidesa.
  
La duració serà d'una hora. Només s'ha d'indicar un itinerari, la presentació de més d'un donarà lloc a la no-superació de l'exercici.
  
La qualificació d'este exercici serà de 0 a 10 punts i per a superar-lo serà necessari un mínim de 5 punts.
  
8. Huité exercici. De caràcter obligatori i no eliminatori.
  
Coneixement del valencià. Consistirà a traduir del valencià al castellà o viceversa un text proposat pel tribunal en un temps màxim de 30 minuts.
  
Este exercici es qualificarà de 0 a 4 punts i no serà eliminatori.
  
La valoració dels exercicis de desenvolupament del temari s'efectuarà per mitjà de l'obtenció de la mitjana aritmètica de cada un dels membres del tribunal de selecció, havent de rebutjar-se a estos efectes totes les puntuacions màximes i mínimes quan entre elles hi haja una diferència de 4 punts o més, servint, si escau, com a punt de referència la puntuació màxima obtinguda. La dita diferència serà de 2 punts quan es tracte de valorar els temes locals.
  
9. Nové exercici. De caràcter obligatori i eliminatori.
  
Reconeixement mèdic. A practicar pel tribunal mèdic que es designe per a tal efecte. Es realitzaran totes les proves clíniques que, analítiques o complementàries o de qualsevol classe, s'estimen necessàries per a comprovar que l'opositor no està sotmés a cap de les causes de les exclusions de l'annex II.
  
La qualificació serà d'apte o no apte.
  
B) Procés selectiu i sistema de qualificació per a les places d'agents per oposició torn de mobilitat:
  
1. Primer exercici. De caràcter obligatori i eliminatori.
  
Prova psicotècnica. Es realitzaran un o diversos tests dirigits a valorar les actituds i aptituds de l'aspirant per a l'exercici del lloc de treball de policia local. Si es considera necessari, es procedirà a la realització d'una entrevista personal a tots o algun dels aspirants.
  
La qualificació dels exercicis psicotècnics serà d'apte o no apte, havent de superar com a mínim l'aspirant, en el cas dels factors aptitudinals, 4 dels 6 factors a mesurar, havent de superar en tots els casos el factor d'agilitat mental.
  
2. Segon exercici. De caràcter obligatori i eliminatori.
  
Prova i entrevista personal. Es realitzaran davant del tribunal qualificador, amb el contingut i puntuació que s'assenyalen:
  
Prova. Coneixement del terme municipal, guia de carrers, servicis, institucions, organització i administració municipal i altres de particular interés per a la població local de l'ajuntament convocant, s'acreditaran per mitjà de la superació d'una prova objectiva consistent en la realització d'un test, amb un mínim de 50 i un màxim de 75 preguntes amb respostes alternatives.
  
La qualificació d'este exercici serà de 0 a 10 punts, i per a superar l'exercici s'haurà d'obtindre un mínim de 5 punts.
  
Entrevista personal. Es valorarà i comprovarà l'aptitud, eficàcia, iniciativa i experiència professional del concursant en activitats anteriors.
  
La qualificació d'este exercici serà de 0 a 10 punts, i per a superar l'exercici s'haurà d'obtindre un mínim de 5 punts.
  
3. Tercer exercici. De caràcter obligatori i eliminatori.
  
Reconeixement mèdic. A practicar pel tribunal mèdic que es designe per a tal efecte. Es realitzaran totes les proves clíniques que, analítiques o complementàries o de qualsevol classe, s'estimen necessàries per a comprovar que l'opositor no està sotmés a cap de les causes de les exclusions de l'annex II.
  
La qualificació serà d'apte o no apte.
  
4. Quart exercici.
  
Barem de mèrits. Únicament es valoraran els mèrits a aquells aspirants que hagen superat l'exercici tercer i la puntuació dels quals, sumats els mèrits, arribe com a mínim a 20 punts.
  
La valoració dels mèrits s'efectuarà d'acord amb el següent barem (Orde del 20 de gener de 1998 de la Conselleria de Presidència):
  
1. Titulació acadèmica. Fins a un màxim de 15 punts.
  
Es valoraran les titulacions acadèmiques acreditades pels concursants que siguen superiors a les que se'ls va exigir per a accedir a l'escala i categoria a què pertanguen, conforme a l'escala següent:
  
a) Grup A. Doctor: 10 punts.
  
Llicenciat o equivalent: 8 punts.
  
b) Grup B. Diplomat universitari o equivalent: 7 punts.
  
Diplomat en criminologia: 7 punts.
  
c) Grup C. Batxillerat, Formació Professional de 2n grau: 5 punts.
  
No es valoraran com a mèrit aquelles titulacions que figuren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior.
  
En la puntuació d'accés a la universitat només es computarà una d'elles.
  
La possessió del títol de Batxillerat o Formació Professional de segon grau exclourà la valoració de les proves d'accés a la universitat per a majors de 25 anys.
  
2. Grau personal. S'adjudicarà un màxim de 3 punts per la possessió d'un determinat grau personal consolidat dins de la carrera administrativa, de la forma següent:
  
a) Per posseir un grau personal superior al nivell del lloc sol·licitat: 3 punts.
  
b) Per posseir un grau personal igual al nivell del lloc sol·licitat: 2 punts.
  
3. Antiguitat. Fins a un màxim de 20 punts.
  
- Per cada any complet d'antiguitat en la mateixa escala i categoria de la policia local o superior: 1,50 punts.
  
- Per cada any complet d'antiguitat en la categoria inferior de policia local: 1,25 punts.
  
- Per cada any d'antiguitat prestat en altres forces i cossos de seguretat: 0,50 punts, fins a un màxim de 10 punts.
  
- Per cada any complet d'antiguitat prestat en qualsevol administració pública: 0,25 punts, fins a un màxim de 10 punts.
  
4. Altres mèrits. Fins a un màxim de 15 punts.
  
- Coneixement del valencià acreditat amb certificat oficial de la Junta Qualificadora de Coneixements de Valencià:
  
- Coneixements orals: 0,75 punts
  
- Certificat de grau elemental 1,25 punts
  
- Certificat de grau mitjà 2,50 punts
  
- Certificat de grau superior 3 punts
  
- Coneixement d'un o més idiomes acreditats documentalment per mitjà de certificació expedida per facultat o escola oficial reconeguda, 3 punts per cadascun. La superació dels distints cursos complets que conformen els estudis oficials de les facultats o escoles oficials es valoraran a raó de 0,60 punts per curs complet.
  
5. Cursos organitzats per l'IVASP o organismes anàlegs. Fins a un màxim de 30 punts.
  
Per la realització de cursos organitzats per l'IVASP o homologats pel mateix, s'ajustarà al barem següent:
  
 Hores assistència Aprofitament Excel·lent
  
De 20 a 50 0,50 1 2
  
De 51 a 100 1 2 4
  
De 101 a 150 2 3 6
  
De 151 a 200 3 4 8
  
De 201 a 250 4 5 10
  
De més de 250 5 7 14
  
Quan es tracte de cursos de duració inferior a la mínima avantdita, la puntuació d'estos es determinarà per la suma del còmput d'hores i/o assistència d'estos. En el cas d'haver impartit hores com a professor en els cursos, es puntuarà amb el barem corresponent al certificat d'aprofitament i sense superar per este concepte el màxim de 10 punts.
  
Els cursos organitzats per l'IVASP, realitzats amb anterioritat a la data d'entrada en vigor de la Resolució de la Direcció General de l'Interior de 24 de març de 1995, sobre cursos de formació impartits per l'IVASP (10 d'abril de 1995), així com els realitzats pel Ministeri de l'Interior, o altres ministeris o conselleries relacionats amb la funció policial o organismes anàlegs, escoles de policia de les corporacions locals o de les comunitats autònomes, ambdós expressament reconegudes per l'IVASP, es valoraran en tot cas amb la puntuació corresponent al diploma d'assistència.
  
Els cursos bàsics de formació inicial i els cursos de capacitació no seran objecte de puntuació.
  
Els cursos de dispensa en un grau del requisit de titulació es puntuaran, si escau, com a cursos amb diploma d'assistència. No seran puntuables si ja es van tindre en compte a efectes de requisit de titulació acadèmica per a promoció interna.
  
6. Premis, distincions i condecoracions:
  
Fins a un màxim de 10 punts.
  
Per estar en possessió de la placa col·lectiva al mèrit policial de la Generalitat Valenciana, 1 punt.
  
Per estar en possessió de la placa individual al mèrit policial de la Generalitat Valenciana, 3 punts.
  
Per estar en possessió de la medalla al mèrit policial de la Generalitat Valenciana, 2 punts.
  
Per ser objecte de felicitació o menció col·lectiva pel director de la conselleria competent en matèria de policia local, 0,25 punts per cada una d'elles.
  
Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,50 punts per cada una d'elles. Si la condecoració és concedida a títol col·lectiu la puntuació serà de 0,25 punts per a cada una d'elles.
  
Per premis, distincions i felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,25 punts a cada un d'ells.
  
7. Altres mèrits. Fins a un màxim de 4 punts.
  
Es valoraran els coneixements en administració i gestió de recursos humans i informàtica, títols de socorrista aquàtic, primers auxilis, curs de submarinisme, arts marcials, defensa personal, felicitacions, així com els cursos inclosos en el pla de formació contínua i altres degudament acreditats i no valorats en els anteriors apartats, tots ells lliurement apreciats pel tribunal qualificador, fins a un màxim de 0,25 punts per mèrit acreditat.
  
La intervenció com a ponent en conferències i seminaris relacionats amb l'activitat policial, i reconeguts per l'IVASP, es valoraran fins a un màxim de 0,50 punts.
  
Les publicacions relacionades amb l'activitat policial es valoraran fins a un màxim de 0,75 punts per cada una d'elles.
  
ANNEX I
  
Barem per al reconeixement psicotècnic. Factors a mesurar:
  
1. Aptituds mentals.
  
Raonament verbal: com el seu nom indica, constituïx una mesura de l'aptitud per a comprendre conceptes expressats a través de la paraula. Aprecia més la capacitat per a abstindre's, generalitzar i pensar de manera constructiva. Constituïx un valuós índex del nivell ocupacional a què un subjecte pot aspirar, ja que en moltes tasques hi ha relació positiva entre el nivell de responsabilitat que tenen assignat i el grau de profunditat amb què han de ser compreses les idees expressades verbalment.
  
Raonament abstracte: intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test raonament abstracte no substituïx adequadament el raonament verbal, però pot servir com a element de confrontació.
  
Rapidesa i precisió perceptiva: és una anàlisi ràpida de situacions complexes ideada per a mesurar la rapidesa de respostes en tasques de tipus perceptiu.
  
Atenció i resistència a la fatiga: és una prova que exigix una gran concentració i resistència a la monotonia. En conseqüència, este instrument pot apreciar l'aptitud o capacitat per a concentrar-se en tasques la principal característica de les qual sés la rapidesa perceptiva junt amb l'atenció continuada.
  
Agilitat mental: capacitat per a comprendre situacions, les relacions que existixen entre elles, poder captar les estructures de les dites relacions i tindre un mètode sistemàtic de raonament.
  
Memòria visual: capacitat per a recordar situacions a través del sentit de la vista.
  
2. Personalitat.
  
Sentit de la disciplina i de l'autoritat: conformitat davant de les normes i demandes dels seus superiors. Persona que sol ser sòbria i digna de confiança, així com dominada pel sentit del deure, perseverant, responsable i organitzada.
  
Sentit de la iniciativa: persona no inhibida, disposada a intentar noves coses, pot suportar sense fatigues les vicissituds del tracte amb la gent i les situacions emocionals aclaparadores.
  
Seguretat en si mateix. Fermesa personal: capacitat pràctica i realista. La confiança en si mateix i la seua capacitat per a tractar amb coses és madura i poc ansiosa; és flexible i segura.
  
Desenvolupament de conductes cooperatives: capacitat d'integració en el grup. Grau en què les persones s'ajuden entre si i es mostren amables i cooperatives amb els companys. Persona adaptable, animosa, interessada pels altres. Bona col·laboradora amb el treball de grup.
  
Autocontrol dels impulsos i emocions: persona amb molt de control de les seues emocions i de la seua conducta en general. Acurada i oberta a l'àmbit social. Evidència el que comunament es coneix com a respecte a si mateix, té en compte la reputació social.
  
Serenitat: persona assossegada, relaxada i tranquil·la.
  
Capacitat empàtica i de maneig de la relació interpersonal. Persona socialment desimbolta, no inhibida, amb bona capacitat per a aconseguir i mantindre contactes personals.
  
Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa el que socialment és correcte, seguint estrictament les normes, fent el que és acceptat i idoni.
  
Capacitat d'automotivació: capacitat de sentir-se satisfet pel que fa a la seua ocupació. Grau en què una persona es preocupa per la seua activitat i s'hi lliura.
  
Característiques del test aptitudinal (puntuacions decils - nivells uniformes aconsellables):
  
- Raonament verbal 4
  
- Raonament abstracte 3,50
  
- Rapidesa i precisió perceptiva 4
  
- Atenció i resistència a la fatiga 4
  
- Agilitat mental 3,50
  
- Memòria visual 4
  
Característiques del test actitudinal: Per a l'avaluació de les proves actitudinals, són factors preferents a tindre en compte, d'acord amb l'orde d'importància que a continuació s'expressa, els següents:
  
1. Autocontrol.
  
2. Serenitat.
  
3. Capacitat empàtica i maneig de les relacions interpersonals.
  
4. Sentit de la disciplina i de l'autoritat.
  
5. Desenvolupament de conductes corporatives i capacitat d'integració.
  
6. Seguretat i fermesa personal.
  
7. Sentit de la iniciativa.
  
8. Neutralitat professional.
  
9. Qualssevol altres d'anàloga significació als anteriorment esmentats.
  
A més, haurà de realitzar-se una anàlisi global de l'estructura de la personalitat, i en cas de no ajustar-se al perfil establit, si el tècnic i tribunal ho consideren oportú abans de l'eliminació de l'opositor, les dites proves hauran de contrastar-se per mitjà d'entrevista.
  
La qualificació dels exercicis psicotècnics serà d'apte o no apte, havent de superar com a mínim l'aspirant, en el cas dels factors aptitudinals, 4 dels 6 factors a mesurar, havent de superar en tots els casos el factor d'agilitat mental.
  
ANNEX II
  
El contingut de la prova de reconeixement mèdic, d'acord amb el que establix l'Orde de 22 de desembre de 1997 i Orde de 5 de desembre de 1994, és el següent:
  
Quadre d'exclusions mèdiques:
  
1. Obesitat o primesa superior al 25% del pes ideal, calculat segons fórmula PI = 0,75 (talla en cm 150) + 50, en aquells aspirants amb complexió atlètica s'acceptarà un 40% d'excés de la solució resultant d'aplicar la fórmula anterior.
  
2. Ull i visió:
  
2. 1. Agudesa visual sense correcció inferior als dos terços de la visió normal en ambdós ulls.
  
2. 2. Despreniment de retina.
  
2. 3. Estrabisme.
  
2. 4. Hemianòpsies.
  
2. 5. Discromatòpsies.
  
2. 6. Qualsevol altre procés patològic que, a judici del tribunal mèdic, dificulte de manera important l'agudesa visual.
  
3. Oïda i audició.
  
3. 1. Agudesa auditiva que supose una pèrdua entre 1. 000 i 3. 000 hertzs a 35 decibels, o de 4. 000 hertzs a 45 decibels.
  
4. Aparell locomotor.
  
Alteracions de l'aparell locomotor que limiten o dificulten el desenvolupament del seu treball, o que puguen agreujar-se, a judici del tribunal mèdic, amb l'exercici del lloc de treball (patologia òssia d'extremitats, retraccions o limitacions funcionals de causa muscular o particular, defecte de columna vertebral i altres processos ossis, musculars i articulares).
  
5. Aparell digestiu.
  
Qualsevol procés digestiu que, a judici del tribunal mèdic, dificulte l'exercici del lloc de treball.
  
6. Aparell cardiovascular.
  
Hipertensió arterial de qualsevol causa, no havent de sobrepassar les xifres en repòs dels 160 mmHg en pressió sistòlica, i els 90 mmHg en pressió diastòlica; varius o insuficiència venosa perifèrica, així com qualsevol altra patologia o lesió vascular que, a judici del tribunal mèdic, puga limitar l'exercici del lloc de treball.
  
A judici del tribunal, es podrà repetir la prova quan concórreguen circumstàncies que així ho aconsellen.
  
7. Aparell respiratori.
  
L'asma bronquial, la broncopatia obstructiva, el pneumotòrax espontani (en més d'una ocasió) la tuberculosi pulmonar activa i altres processos de l'aparell respiratori que dificulten el desenvolupament del seu treball.
  
8. Sistema nerviós.
  
Epilèpsia, depressió psicosi, tremolor de qualsevol causa, alcoholisme, toxicomania i uns altres processos patològics que dificulten el desenvolupament del seu treball. Proves sobre consum d'estupefaents i/o psicotròpics.
  
9. Pell i fàneres.
  
Cicatrius que produïsquen limitació funcional i altres processos que dificulten o limiten el desenvolupament de la seua funció.
  
10. Altres processos patològics.
  
Diabetis, malalties transmissibles en activitat, malalties immunològiques sistèmiques, intoxicacions cròniques, hemopaties greus i qualsevol altre procés que, a judici del tribunal mèdic, limite o incapacite per al desenvolupament del seu treball.
  
ANNEX III
  
Grup I. Dret constitucional i administratiu.
  
Tema 1. La Constitució Espanyola de 1978. Estructura, contingut i principis bàsics. Reforma de la Constitució.
  
Tema 2. Organització política de l'estat espanyol. Classe i forma d'estat. Organització territorial de l'estat. La Corona: funcions constitucionals del rei. Successió i regència. El referendament.
  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: El govern. Relacions entre el govern i les Corts Generals. El poder judicial. Estructura, organització i funcionament dels tribunals en el sistema espanyol.
  
Tema 4. L'organització territorial espanyola. Les CCAA. Els estatuts d'autonomia, òrgans i competències. Les administracions públiques: estatal, autonòmica i local.
  
Tema 5. Drets i deures fonamentals de la persona en la Constitució: la seua defensa i garantia. El Tribunal Constitucional i el Defensor del Poble. La suspensió dels drets i llibertats.
  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de justícia.
  
Tema 7. L'administració pública. La hisenda pública i l'administració tributària. El ciutadà i l'administració.
  
Tema 8. El dret administratiu. Fonts. Normes parlamentàries amb rang de llei. El reglament.
  
Tema 9. Medi ambient. La normativa estatal i autonòmica per a la protecció del medi ambient. La regulació administrativa i funcionament sobre establiments i especial referència a activitats qualificades.
  
Tema 10. La Unió Europea: institucions. L'ordenament jurídic de la Comunitat Europea. La recepció, aplicació i control del dret comunitari d'Espanya.
  
Grup II. Règim local i policia.
  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 12. Òrgans col·legiats de govern. L'Ajuntament en Ple. La Junta de Govern Local. Òrgans consultius i participatius: les comissions informatives. Les juntes de districte.
  
Tema 13. La funció pública general i els funcionaris de les entitats locals. Organització de la funció pública local. El personal al servici de les administracions locals: concepte i classes. Drets i deures de les policies locals. Adquisició i pèrdua de la condició de funcionari. Habilitats nacionals.
  
Tema 14. Responsabilitat dels funcionaris públics. Reglament de règim disciplinari. Incoació i tramitació d'expedients.
  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'Alcaldia.
  
Tema 16. La seguretat ciutadana. Autoritats competents. Funcions de la policia local segons la Llei de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.
  
Tema 17. La policia local. Ordenament legislatiu de la policia local. Missions i objectius. Disposicions estatuàries comunes. Estructura orgànica funcional.
  
Tema 18. El binomi policia local-ciutadà. Principis bàsics i normes d'actuació. Suports ètics. Règim disciplinari dels funcionaris de la policia local.
  
Tema 19. La legislació sobre policies locals i coordinació de la policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari.
  
Tema 20. L'Institut Valencià de Seguretat Pública. Regulació legal. Fins i funcions. La formació de les policies locals de la Comunitat Valenciana. El registre de policies locals. Sistema retributiu de les policies locals de la Comunitat Valenciana. Premis i distincions.
  
Grup III. Dret penal, policia administrativa i sociologia.
  
Tema 21. El Codi Penal. Concepte d'infracció penal: delicte i falta. Les persones responsables criminalment dels delictes i les faltes.
  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.
  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. Infraccions a les disposicions de tràfic i seguretat consultives de delicte.
  
Tema 24. Delictes contra l'orde i el patrimoni socioeconòmic: furt, robatori, extorsió, robatori i furt de vehicles.
  
Tema 25. Delictes contra l'administració pública: prevaricació i altres comportaments injustos; abandó de destí i l'omissió del deure de perseguir delictes; desobediència i denegació d'auxili, infidelitat en la custòdia de documents i la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris.
  
Tema 26. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i registre en lloc tancat.
  
Tema 27. La policia judicial. De la comprovació del delicte i esbrinament del delinqüent. Funcions de la policia local com a policia judicial. L'atestat policial.
  
Tema 28. Policia administrativa. Protecció civil. Medi ambient. Urbanisme. Patrimoni historicoartístic. Ocupació de les vies públiques. Escolarització. Espectacles i establiments públics. Venda ambulant.
  
Tema 29. Els grups socials. Formació dels grups socials. Les masses i la seua tipologia. El procés de socialització.
  
Tema 30. La delinqüència. Models explicatius i factors. Els comportaments col·lectius. Comportament en desastres. Efectes i conseqüències dels desastres. Reacció davant de situació de desastres.
  
Grup IV. Policia de trànsit i circulació.
  
Tema 31. El trànsit i seguretat vial: concepte i objectius. L'home com a element de seguretat vial. Els conductors. Els vianants. El vehicle. Les vies.
  
Tema 32. La normativa sobre tràfic, circulació de vehicles de motor i seguretat vial. La llei de bases i el seu text articulat. Tipificació de les principals infraccions. Infraccions que constituïxen delicte. El Codi de la Circulació i els seus preceptes encara vigents.
  
Tema 33. El Reglament General de Circulació. Estructura. Principals normes de circulació.
  
Tema 34. Circulació urbana. Òrgans competents. Vigilància i regulació de la circulació. Ordenació del trànsit. Permisos i llicències de conduir.
  
Tema 35. Nivells sonors permesos en vehicles, així com infracció a estos. Inspecció tècnica de vehicles. Vehicles especials. Altres infraccions al Codi de Circulació.
  
Tema 36. Reglament del procediment sancionador en matèria de trànsit. Fases del procediment i contingut. Mesures cautelars: immobilització de vehicles. Retirada de vehicles de la via.
  
Tema 37. El transport: classes de transport. Servici públic de viatgers i servici públic de mercaderies o mixt. El servici privat. Transport escolar i de menors. Transport de mercaderies perilloses.
  
Tema 38. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.
  
Tema 39. Els accidents de trànsit: concepte i consideracions prèvies. Les seues causes, classes i fases. Actuacions de la policia local en accidents de trànsit: d'urgència i tecnicoadministratives.
  
Tema 40. Òrgans competents en matèria de trànsit i seguretat vial. El Consell Superior de Trànsit. Especial consideració de les competències municipals.
  
Grup V. Història local.
  
Tema 41. La història de Rocafort. Antecedents històrics de la població.
  
Tema 42. El terme municipal de Rocafort: situació, extensió, límits i característiques geogràfiques. Nuclis de població. Centres oficials i d'interés públic.
  
Tema 43. La guia de carrers de Rocafort. Partides i camins del seu terme municipal. Accessos als distints nuclis i llocs: situació, estructura i problemàtica.
  
Tema 44. Institucions relacionades amb la policia local.